Suomen hallituksen edustaja Aunuksessa
1919, toukokuun 26 päivänä.

K.D. 65/218 V.K. 1919

Kauppias Isak Julinille, kosk. hänen tehtäviään Suomen Hallituksen edustajana Aunuksen Väliaikaisessa Hoitokunnassa.

Suomen Hallituksen puolesta on Teidät tänään valtuutettu Suomen Hallituksen luottamusmiehenä edustamaan Suomen Hallitusta Aunuksessa. Suomen Hallituksen toivomus on, että Te tässä ominaisuudessanne tahtoisitte huolehtia siitä, että Aunuksen Väliaikainen Hoitokunta tekee kaiken voitavansa järjestyksen ja yleisen turvallisuden voimassapitämiseksi maassa myöskin siinä tapauksessa, ettei yksityinen yritteliäisyys pääse vaikuttamaan sellaisilla aloilla, missä sitä saattaisi olla vahinkoa Aunuksen kansan yhteiselle parhaalle. Lisäksi kehottaa Suomen Hallitus Teitä valvomaan, että elintarpeiden toimittaminen ja jakaminen eri paikkakunnille tapahtuu säännöllisesti ja tarkoituksen mukaisesti, sekä että Suomen Hallituksen Aunuksen Väliaikaiselle Hallitukselle myöntämä 3.000.000 markan suuruinen laina tulee käytetyksi Aunuksen kansan vapautuksen hyväksi ja että sitä käytettäessä noudatetaan tarpeellista säästäväisyyttä. Toimessanne Suomen Hallituksen luottamusmiehenä Aunuksessa tulette Te olemaan suoranaisessa yhteydessä allekirjoittaneen Suomen Hallituksen jäsenen kanssa.

Suomen Hallituksen puolesta:

Ministeri M. Luopajärvi.

./. Arvi E. Voutilainen.

Valtakirja

K.D.65/218 V.K.1919.

Valtakirja kauppias Isak Julinille toimimaan Suomen Hallituksen luottamusmiehenä Aunuksen Väliaikaisessa Hoitokunnassa.

Kauppias Isak Julin valtuutetaan täten Suomen Hallituksen luottamusmiehenä edustamaan Suomen Hallitusta Aunuksessa.

Suomen Hallituksen puolesta:

Ministeri M. Luopajärvi.

./. Arvi E. Voutilainen.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1919, Db:1.

Katso myös
 Aunuksen väliaikaisen hoitokunnan kokoonpano

Karjala
Valtioneuvoston kanslian kirjeet